b'\n_START_ARTICLE_\nB\xc3\xa6redygtigt fiskeri\n_START_PARAGRAPH_\nB\xc3\xa6redygtigt fiskeri og b\xc3\xa6redygtigt sportsfiskeri er d\xc3\xa6kkende for en holdning om at sikre, at det fiskeri der ud\xc3\xb8ves har en begr\xc3\xa6nset skadesvirkning p\xc3\xa5 fiskebestandene. Dette g\xc3\xb8res for at undg\xc3\xa5 at udfiske bestande og for at begr\xc3\xa6nse eller undg\xc3\xa5 uds\xc3\xa6tninger. For lyst/sportsfiskere er der endvidere det perspektiv blandt en stigende skare af danske lyst/sportsfiskere at det er sjovest at fange mange fisk og endvidere m\xc3\xa5ske med flere store individer iblandt. Denne praksis beskrives som Catch & Release (C&R), hvilket forenklet g\xc3\xa5r ud p\xc3\xa5 at genuds\xc3\xa6tte sin fangst i live ._NEWLINE_B\xc3\xa6redygtigt fiskeri blandt sportsfiskere er \xc3\xa5rsag til diskussioner i blandt mange lyst- og sportsfiskere disse \xc3\xa5r. Dette praktiseres i et vist omfang af samtlige lovligt fiskende personer dvs. personer der har indl\xc3\xb8st, det i Danmark g\xc3\xa6ldende og lovpligtige fisketegn derudover f\xc3\xb8lger g\xc3\xa6ldende mindstem\xc3\xa5l og fredningstid p\xc3\xa5 en lang r\xc3\xa6kke af danske fisk. Flere af de danske \xc3\xa5er er nu for b\xc3\xa6redygtighedens skyld begr\xc3\xa6nset af kvoter p\xc3\xa5 antallet af hjemtagne hav\xc3\xb8rred og laks. Dette perspektiv er det der af b\xc3\xa6redygtigt t\xc3\xa6nkende personer \xc3\xb8nskes udvidet omfattende yderligere fiskebestande og arter end disse._NEWLINE_Der er lokalt i Danmark frivillige fredninger i forskellige lyst- og sportsfiskeforeningers vande. Bl.a. med fredninger af gedder, eller aborre for at sikre den fortsatte bestandsoverlevelse, samt styrke fiskeriet i et vand der honorerer \xc3\xb8nsket om flere fangster pr. fisketur i kraft af st\xc3\xa6rke bestande. Dette er endvidere en erkendelse af, at man nu i h\xc3\xb8jere grad end tidligere er bevidste om rovfiskenes betydning for de sm\xc3\xa5 \xc3\xb8kosystemer som s\xc3\xb8er og \xc3\xa5er i mange tilf\xc3\xa6lde repr\xc3\xa6senterer. Fjernes der f.eks. en stor gedde vil denne mangle i s\xc3\xb8ens \xc3\xb8kosystem og bestandens styrke vil sv\xc3\xa6kkes i forhold til fremtidig gydning. En b\xc3\xa6redygtig lyst-sportsfisker kan godt hjembringe fisk, men vil i et tilf\xc3\xa6lde som med en gedde hjembringe en mindre fisk der udover bedre at kunne undv\xc3\xa6res i s\xc3\xb8ens \xc3\xb8kosystem endvidere repr\xc3\xa6senterer en v\xc3\xa6sentligt bedre smagsoplevelse end deres store(gamle) artsf\xc3\xa6ller._NEWLINE_Samfunds\xc3\xb8konomisk er der ogs\xc3\xa5 perspektiver i at t\xc3\xa6nke b\xc3\xa6redygtigt. En fisk vil i et b\xc3\xa6redygtigt fiskeri kunne s\xc3\xa6lges flere gange og til en h\xc3\xb8jere pris. Man vil kunne spare opfiskninger af voldsomme fredfiskebestande'